b'\n_START_ARTICLE_\nTroms\xc3\xb8 By\n_START_PARAGRAPH_\nTroms\xc3\xb8 By, eller TromsoBy.no, er en nettavis som ble startet h\xc3\xb8sten 2002 av uavhengige journalister som \xc3\xb8nsket en avis med et sterkere fokus p\xc3\xa5 kultur i Troms\xc3\xb8. Nettavisen er politisk uavhengig, med Yngve Bergheim som redakt\xc3\xb8r. Troms\xc3\xb8 By er i dag den tredje st\xc3\xb8rste nettavisen i Troms\xc3\xb8 etter \xc2\xabNordlys\xc2\xbb og \xc2\xabBladet Troms\xc3\xb8\xc2\xbb.\n_START_SECTION_\nRedaksjon\n_START_PARAGRAPH_\nRedaksjonen under oppstarten besto av redakt\xc3\xb8r Dag Bergheim, Yngve Bergheim, Live Alm\xc3\xa5s-S\xc3\xb8rensen, og Tore H\xc3\xb8g\xc3\xa5s._NEWLINE_Dag Bergheim var redakt\xc3\xb8r til 2003, da Yngve Bergheim overtok. Sistnevnte m\xc3\xa5tte imidlertid trekke seg v\xc3\xa5ren 2005 etter press fra sin arbeidsgiver, Harstad Tidende Gruppen Multimedia, som ogs\xc3\xa5 eier Bladet Troms\xc3\xb8:_NEWLINE_Mandag 25. april trakk Yngve Bergheim seg som ansvarlig redakt\xc3\xb8r i Troms\xc3\xb8By med umiddelbar virkning etter sterkt press fra Bladet Troms\xc3\xb8._NEWLINE_Bladet Troms\xc3\xb8s redakt\xc3\xb8r Yngve Nilssen skal ha presset Bergheim ved \xc3\xa5 erkl\xc3\xa6re ham u\xc3\xb8nsket i en felles e-post til sine ansatte og ved \xc3\xa5 nekte ham tilgang til hans kontor._NEWLINE_Dag Bergheim var i en kort periode redakt\xc3\xb8r igjen, inntil Yngve Bergheim byttet jobb og igjen kunne tiltre som redakt\xc3\xb8r i oktober 2005.'